Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: engedélyt adott. A letiltás azonban — bár a jelenlegi szabályozás [Nytv. 2. § (1) bek., 146/1993. (X. 26.) Korm. rendelet
Paragraph Index: 995

1. A betéti kártya fogalmának meghatározásakor a 15/1995. (PK. 18.) MNB rendelkezés 18. § a) pontjában foglalt definíciót tartottam szem előtt. Az e definíció szerint betéti kártyának minősülő kártyák vonatkozásában ajánlásom nem szorul pontosításra, különösen az ajánlás III. pontjában foglaltakra tekintettel: „amennyiben az ügylet a bank részéről történő hitelnyújtást is magában foglal, illetve egyéb, a betéti kártyák használatával általában együttjáró kockázatvállalással jár, akkor az ügyfél további adatainak kezelése is indokolt lehet”. A személyes adatok védelméről és a közérdekű adatok nyilvánosságáról szóló 1992. évi LXIII. tv. 5. §-ban foglaltak alapján csak az az adat kezelhető, amely a cél megvalósulásához elengedhetetlen, arra alkalmas, s az ilyen adat is csak a szükséges mértékben és ideig. Azon ügyfél tehát, akivel szem- 1999/79/II. szám ben a bank az Ön által említett eseteket figyelembe véve sem kerülhet hitelezői pozícióba — nem dombornyomású kártyát használ, és folyószámlájához nem kapcsolódik automatikus hitelkeret — igényt tarthat arra, hogy csak a személyazonosításhoz szükséges adatait kezelje a bank. A hitelintézeteknek mint adatkezelőknek mind a bankkártyával kapcsolatos, mind egyéb szolgáltatásaik vonatkozásában olyan helyzetet kell teremteniük, hogy a kezelt adatkör minden egyes ügylet esetében az adott ügylethez kapcsolódó adatkezelési célhoz igazodjon.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes